Борис Младенов-Young
Видях безкрайни мъки и страдания…

chitanka.info

Видях безкрайни мъки и страдания,

сурови битки на живот и смърт;

духът човешки в тежки изпитания,

докрай останал несломен и твърд.

Но имах и възвишени моменти

с невероятни здравни чудеса;

ликувах с оздравяли пациенти

и слушах хиляди: „Благодаря“.

С каква по-ценна, по-добра награда

един живот би бил ощастливен?!

Не се измерва тя с паричен чек.

Предавам днес на младите парада,

изпълнил с чест и доблест дълг свещен

на лекар, но най-вече на човек!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.